CELEX: 62015TN0234
Language: hr
Date: 2015-05-09 00:00:00
Title: Predmet T-234/15: Tužba podnesena 9. svibnja 2015. – Systema Teknolotzis kai Pliroforikis protiv Komisije

20150731045617012015/C 270/372342015TC27020150817HR01HRINFO_JUDICIAL20150509303121Predmet T-234/15: Tužba podnesena 9. svibnja 2015. – Systema Teknolotzis kai Pliroforikis protiv Komisije
 ---documentbreak--- C2702015HR3010120150509HR0037301312Tužba podnesena 9. svibnja 2015. – Systema Teknolotzis kai Pliroforikis protiv Komisije
   (Predmet T-234/15)2015/C 270/37Jezik postupka: grčki
      Stranke
   
   
      Tužitelj: Systema Teknolotzis AE Efarmogon Ilektronikis kai Pliroforikis (Atena, Grčka) (zastupnik: E. Georgilas, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            prihvati ovu tužbu;
         
      
            —
         
         
            poništi odluku Komisije [SG-Greffe(2015) D/3003/11. ožujka 2015.] od 10. ožujka 2015. o povratu od tužitelja iznosa od sedamstošesnaesttisućatristo tridesetčetiri eura i 5 centi (716334,05 eura) uvećano za kamate te
         
      
            —
         
         
            naloži tuženiku snošenje troškova postupka kao i općenito troškova koje su nastali tužitelju.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog odnosi se na povredu članka 89. Uredbe br. 1268/2012 (
                  1
               ) i obvezu obrazlaganja (članak 296. UFEU-a). Tužitelj smatra da pobijana odluka nije dovoljno, posebno i precizno obrazložena u odnosu na njegov zahtjev koji se odnosi na naplatu duga u kontekstu sporazuma o reprogramiranju dugova na razdoblje od sedam godina koji se odnosi na projekte PlayMancer i MOBISERV. Također, u odnosu na projekt PowerUp, navedenom odlukom se implicitno odbija zahtjev o povratu iznosa koji je dospio u razdoblju od tri godine.
         
      
            2.
         
         
            Drugi tužbeni razlog odnosi se na pogrešnu uporabu i/ili prekoračenje granica diskrecijske ovlasti kao i na povredu načela dobre uprave. Tužitelj smatra da Komisija, prilikom donošenja pobijane odluke, nije vodila računa o važnim čimbenicima, da je zanemarila bitne podatke koji su joj dostavljeni te je prihvatila rješenja koja nedvojbeno dovode do ekonomskog nestanka tužitelja.
         
      
            3.
         
         
            Treći tužbeni razlog odnosi se na povredu načela proporcionalnosti. Tužitelj smatra da pobijana odluka nije mjera koja je neophodna za postizanje željenog financijskog cilja te da pretjerano utječe na njegove osnovne interese, čime se dovodi u pitanje njegov vlastiti opstanak kao i nastavak njegove aktivnosti kao poduzetničku i proizvodnu jedinicu.
         
      (
         1
      )	Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362 od 31. 12. 2012., str. 1.) (SL, posebno izdanje na hrvatskom jeziku, poglavlje 1., svezak 9., str. 183.)